### Resumé

Byrådsmedlem Yasmin Lind, Socialistisk Folkeparti, har bedt om at blive fritaget fra hvervet som medlem af valgbestyrelsen for kommunalvalg.

### Sagsfremstilling

[adresse] har nedsat en valgbestyrelse for kommunalvalg, og har på det konstituerende møde den 6. december 2021 udpeget medlemmer hertil. Yasmin Lind er udpeget som medlem af valgbestyrelsen for kommunalvalg, med Tove Larsen som stedfortræder.

Yasmin Lind har anmodet om at blive fritaget fra hvervet som medlem af valgbestyrelsen for kommunalvalg.

Valg af medlemmer har virkning for Byrådets funktionsperiode. Det antages dog, at Byrådet på begæring fra det pågældende medlem kan fritage et medlem for hvervet for resten af funktionsperioden, hvis der er rimelig grund hertil. Hvis et medlem udtræder af et udvalg i valgperioden, besættes den ledigblevne plads af den gruppe, der har indvalgt den pågældende.

Der henvises til § 17, stk. 3, og § 28, stk. 1, i kommunestyrelsesloven.

Såfremt Yasmin Lind fritages fra hvervet ønsker gruppen, at nuværende stedfortræder Tove Larsen indtræder som medlem af valgbestyrelsen.

Gruppen meddeler herefter til valgsekretariatet, hvem der skal være stedfortræder for Tove Larsen.

### Indstilling Borgmesteren indstiller

at Byrådet med virkning fra den 28. maj 2025 fritager Yasmin Lind fra hvervet, som medlem af valgbestyrelsen for kommunalvalg

at Byrådet tager til efterretning, at Tove Larsen med virkning fra 28. maj 2025 bliver medlem af valgbestyrelsen for kommunalvalg.

### Beslutning

Godkendt.

Alvin Johnsen vælges som stedfortræder